stanford-oval/wikipedia huggingface dataset:
הילד הבוכה
אגדה אורבנית

החל משנות ה-80 התפתחו אגדות אורבניות סביב ציורי הילד הבוכה, הקושרות אותם לקללות ולמאגיה. בספטמבר 1985 פרסם ג'ון מרפי בעיתון הבריטי "דיילי סטאר" סיפור על שרפה שפרצה ברותרהאם שבדרום חבל יורקשייר. אחד השרידים היחידים שנותרו בלא פגע אחרי השרפה הייתה תמונת "הילד הבוכה". בני המשפחה היו משוכנעים שהסיבה לדליקה לא הייתה רשלנותם אלא דווקא התמונה המקוללת. הצהובון הבריטי "סאן" אימץ את הסיפור ופרסם ב-4 בספטמבר 1985 כתבת שער על הציור ה"מקולל", בה ציטט כבאים שגרסו כי בידם רשימה של 50 מקרים של דליקות בהן שרדה תמונת "הילד הבוכה". הכבאים האמינו כי התמונה מקוללת וסירבו להכניסה אל בתיהם. ה"סאן" המשיך לפרסם סיפורים ברוח דומה, במטרה לעורר היסטריה המונית סביב הציור ועורכו של העיתון, קלווין מקנזי, אף ארגן טקס שרפה פומבית של ציורי "הילד הבוכה".
שירות כיבוי האש של דרום יורקשייר פרסם מאוחר יותר הודעה שגרסה כי אין שום קשר בין תמונות "הילד הבוכה" שהיו נפוצות במקומות רבים ובין הדליקות. הסיבה לדליקותם הנמוכה של הציורים הייתה, ככל הנראה, העובדה שהודפסו על גליונות קרטון דחוס עבים, שדליקותם נמוכה.
התייחסות בתרבות

בברזיל הופיע בשנות ה-80 בתוכנית הטלוויזיה "פנטסטיקו" אדם שטען כי הוא ג'ובאני בראגולין, וכי הציורים אכן מקוללים, כל זאת כיוון ש"כרת ברית עם השטן" להטמין מסרים מרושעים בתמונות.
בשנת 2002 הופיעה בישראל פרסומת של חברת פלאפון בה שימשה תמונת הילד הבוכה כמוטיב העיקרי.
בקומדיית המצבים הישראלית "הפיג'מות" הופיעה תמונת הילד הבוכה בדירתם של אילן, קובי ועודד, ופעמים רבות נעשתה התייחסות לתמונה שהפכה לסמל מזהה לסדרה (בעונה הרביעית ההסבר לתפאורה החדשה היה שרפה שפרצה בדירה בין העונות).
על כריכת ספרו של אתגר קרת, "געגועי לקיסינג'ר" מופיעים פני ילד בוכה המזכירים בבירור את פני הילד שבתמונה.
בטלנובלות לילה מטורף בפסטיגל ופריסטייל פסטיגל הופיעה תמונת הילד הבוכה במלון "קיסר" ולפעמים נעשתה התייחסות לתמונה שהפכה לסמל המזוהה לקומדיית המצבים הישראלית "הפיג'מות".
בשנת 2025 הופיעה התמונה כשהילד שמח בפרסומת של איקאה ישראל עם מריאנו אידלמן.
הערות שוליים

↑  Massimo Polidoro, Curse That Painting!, Skeptical Inquirer Volume 36.6,, ‏November/December 2012 (באנגלית)
1 2  קורות חייו ומידע נוסף באתר המוקדש לג'ובאני בראגולין
↑  כך לטענת דר' דייוויד קלארק. ר' כאן: http://www.thestar.co.uk/bizarre/Truth-about-the-Crying-Boy.3841222.jp וגם כאן: http://www.thestar.co.uk/diary/Dr-David-debunks-39curse39-of.2061981.jp.
↑  פירסומת פלאפון - הילד הבוכה / הילד השמח, באתר Halemo, ‏4 בדצמבר 2002
ריי רומנו

| --- | --- |

ריי רומנו, 2014
 לידה:  21 בדצמבר 1957 (בן 67) קווינס, ניו יורק
 שם לידה:  Raymond Albert Romano 
 סוגה מועדפת:  קומדיה
 מדינה:  ארצות הברית 
 תקופת הפעילות:  מ-1989 
 מקום לימודים:  תיכון הילקרסט (1975)  תיכון הארכיבישופ מולוי  קווינס קולג'  מכון לי סטרסברג לתיאטרון ולקולנוע 
 בן או בת זוג:  אנה סקארפולה (1987–?) 
 צאצאים:  אלכסנדר רומנו, מט רומנו, גרג רומנו 
 מספר צאצאים:  4 
 פרסים והוקרה:  2 פרסי אמי
 http://www.rayromano.com/
 פרופיל ב-IMDb
 
ריימונד אלברט "ריי" רומנו (באנגלית: Raymond Albert "Ray" Romano; נולד ב-21 בדצמבר 1957) הוא שחקן וקומיקאי אמריקאי. רומנו זכה בשני פרסי אמי והיה מועמד לפרס גלובוס הזהב.
תפקידו המשמעותי והידוע ביותר היה בדמותו של ריי בארון בסדרה "כולם אוהבים את ריימונד". בין התפקידים הבולטים האחרים שלו נמנים מני הממותה מסדרת סרטי "עידן הקרח", אנדי האריסון בסרט "המרוץ לראשות העיר", ומאוחר יותר בתפקיד ג'ו בסדרה "גברים בגיל הזה". רומנו השתתף בסדרה "הורים במשרה מלאה" ב-2012-2015.
ביוגרפיה

רומנו נולד בקווינס, ניו יורק שבארצות הברית והוא בנם השני של לוציאנה, מורָה לפסנתר, ואלברט רומנו, סוכן נדל"ן ומהנדס, ממוצא איטלקי. הוא גדַל בשכונת פורסט הילס שבמרכז קווינס.
במרץ 2010 אביו נפטר.
קריירה

רומנו התחיל את קריירת המשחק שלו בקומדיות קטנות שחלקן אף שודרו בערוץ קומדי סנטרל, שם הופיע בין היתר בתפקיד אורח בסדרת האנימציה "ד"ר כץ, מטפל מקצועי". כמו כן התחרה ב"חיפוש כוכב" (אנ') בקטגוריית קומדיה בשנות ה-90. הוא היה אמור לשחק את ג'ו בסיטקום הטלוויזיה האמריקאי "עיקר החדשות" ("NewsRadio" (אנ')) אבל פוטר, והוחלף על ידי ג'ו רוגאן.
בשנת 1996 ביחד עם פיל רוזנטל (אנ') הוא יצר סדרה בשם "כולם אוהבים את ריימונד", לאחר שהציע לו דייוויד לטרמן ליצור סיטקום משלו. לסדרה תשע עונות אשר שודרו בערוץ CBS. בישראל הסדרה שודרה בערוץ 2, ערוץ 3, יס ובהוט קומדי סנטרל.
ב-2001 הוא נבחר לאחד מעשרים הבדרנים הבכירים של השנה של ערוץ הבידור E!.
באפריל 2004 בתוכנית ספיישל של קומדי סנטרל בשם "קודמי סנטרל 100", בהם נבחרו הסטנדאפיסטים האמריקאים הגדולים ביותר; הוא דורג במקום ה-26.
ב-2004 הוא הפך לשחקן בעל המשכורת הכי גבוהה בטלוויזיה בהיסטוריה על תפקידו ב"כולם אוהבים את ריימונד". שם הרווח שלו הסתכם בכ-1.72 מיליון דולר לכל פרק ששודר.
רומנו היה הנושא של הסרט התיעודי "95 מיילים ללכת" (אנ'). הסרט מתעד את הדרך של רומנו שהתחיל עם סדרת הופעות לעבר הדרום. הסרט יצא לקולנוע ב-7 באפריל 2006.
בשנת 2009 דיבב את מני בסרט "עידן הקרח 3". בסוף אותה שנה רומנו שב לטלוויזיה כאשר עלתה ברשת הכבלים TNT סדרת הדרמה הקומית בכיכובו "גברים בגיל הזה" ("Men of a Certain Age"(אנ')), אשר אותה גם יצר. הסדרה זכתה לביקורות משבחות ולמועמדויות לפרסים, אולם הסדרה בוטלה לאחר שתי עונות, בשל ירידה דרסטית ברייטינג.
בשנת 2012 הצטרף רומנו לסדרת הדרמה הקומית "הורים במשרה מלאה" במהלך עונתה הרביעית.
בשנת 2014 הצטרף רומנו לתוכנית "Rock 'N' Roll האמריקאית המשודרת ב-HBO שם שיחק דמות בשם "זאק ינקוביץ'".
בשנת 2017 שיחק בקומדיה הרומנטית "חולי אהבה" של הבמאי מייקל שואוולטר (אנ').
בשנת 2019 השתתף בסרט "האירי שם גילם את עורך הדין האמריקאי ביל בופלינו (אנ')
פילמוגרפיה > קולנוע

המרוץ לראשות העיר (2004)
מת על ההספד (2004)
הטורניר (2007)
עידן הקרח (2002)
עידן הקרח 2 (2006)
עידן הקרח 3 (2009)
עידן הקרח 4 (2012)
עידן הקרח: מסלול התנגשות (2016)
חולי אהבה (2017)
חינוך רע (אנ')‏ (2019)
האירי (2019)
פאדלטון (2019)
איפשהו בקווינס (אנ') (2023) - גם במאי, מפיק ותסריטאי
קח אותי לירח (2024)
עידן הקרח 6 (2026)
פילמוגרפיה > טלוויזיה

כולם אוהבים את ריימונד (1996 – 2005)
גברים בגיל הזה (2011-2009)
עידן הקרח: חוגגים בגדול (2011)
הורים במשרה מלאה (2012-2015)
קווין יכול לחכות (2016)
ויניל (2016)
תפוס את שורטי (2017-הווה)
שבב של אהבה (2021-הווה)
מתבייתים (2024)
Bupkis‏ (TBA)
הערות שוליים

↑  Ellen Sandler, Raymond Barone, Crypto-Jew?, jewishjournal, ‏24/02/2002 (באנגלית)
↑  Ray Romano, PBS, pioneers of television (באנגלית)
↑  בראיון עם טרי גרוס ב-2019 התוודה רומנו שהוא לא היה מתאים ל-"NewsRadio": "זה פשוט - זה לא הרגיש נכון"; "יכולתי להרגיש שאני לא ממש מבין. ואז במהלך החזרה יכולתי להרגיש את זה גם. פשוט הייתי נוקשה. אני פשוט - פשוט לא הייתי מוכן. והשתחררתי. פוטרתי."

https://archive.kuow.org/post/ray-romano-fame-and-finding-his-bearings-after-raymond-wrapped
↑  Lou Haviland, ‘Everybody Loves Raymond’: Ray Romano Still Gets Choked Up Talking About This Star’s Role in His Career, Cheatsheet, ‏26.06.20
↑  Comedy Central's 100 Greatest Standups of All Time, Ranker, ‏25.06.21
↑  JR Malabanan, Ray Romano’s net worth in 2021, ClutchPoints, ‏24.11.21
↑  What TV stars really make from their reruns, Finance101, ‏25.08.22
↑  Men of a Certain Age (2009–2011) - Awards, imdb
↑  Michael Crider, men of a certain age cancelled, Screenrant, ‏17.07.11
↑  HBO’s Martin Scorsese/Mick Jagger Rock ‘N’ Roll Drama Adds Cast, Deadline, ‏26.06.2014
↑  תיאור הדמות כפי ששוחרר על ידי HBO לעיתונות:

Ray Romano as Zak Yankovich, one of Richie’s partners, the tough and savvy Head of Promotions of American Century with decades of experience dating back to the dark, mob-infested days of the recording business.
↑  Ray Romano Joins Robert De Niro, Al Pacino in Martin Scorsese’s ‘The Irishman’ (Exclusive), The hollywood reporter, ‏July 13, 2017
↑   חן חדד, ליסה קודרו וריי רומנו לא מצליחים להציל את התסריט הירוד של הסדרה הזו, באתר הארץ, 18 בדצמבר 2024
| --- | --- |
בקרת זהויות :  NLI: 987007397450505171  PLWABN: 9811989643805606  BIBSYS: 7027507  BNE: XX5327985  BnF: cb150023632 (data)  GND: 173886914  ISNI: 0000 0000 6314 2437  LCCN: n98084023  MusicBrainz: 1f221f22-de88-444e-a97a-68284182e53b  NKC: mzk20201081572  NLA: 41315266  NLK: KAC2020M5224  NTA: 352719346  SUDOC: 18966388X  VIAF: 47037719   WorldCat (עם VIAF): 47037719
סאות'לנד (סדרת טלוויזיה)

| --- | --- |

 סוגה:  דרמה משטרתית, סדרת מתח, סדרת להט"ב 
 יוצרים:  אן בידרמן 
 שחקנים:  קווין אלחנדרו  Roxana Brusso  שון האטסי  רג'ינה קינג  ל. סקוט קלדוול  מייקל קודליץ  לוסי לו  אמילי ברגל  כריסטופר תומאס האוול  Michael McGrady  בן מקנזי  טום אוורט סקוט  דוריאן מיסיק  אריג'ה בריקיס 
 פרסים:  NAACP Image Award for Outstanding Actress in a Drama Series, Primetime Emmy Award for Outstanding Stunt Coordination, פרס פיבודי, NAACP Image Award for Outstanding Actress in a Drama Series, Primetime Emmy Award for Outstanding Stunt Coordination, Critics' Choice Television Award for Best Drama Supporting Actor 
 ארץ מקור:  ארצות הברית 
 שפות:  English
 מקום התרחשות:  לוס אנג'לס 
 מספר עונות:  5 
 מספר פרקים:  43 
 הפקה
 חברת הפקה:  האחים וורנר 
 הפצה:  האחים וורנר טלוויזיה, הולו 
 אורך פרק:  42 דק' 
 שידור
 רשת שידור:  NBC
 תקופת שידור מקורית:  9 באפריל 2009 – 17 באפריל 2013 
 קישורים חיצוניים
 www.tnt.tv/series/southland
 דף התוכנית ב-IMDb
 
סאות'לנד (באנגלית: Southland) היא סדרת טלוויזיה אמריקאית מסוג דרמת פשע שנוצרה על ידי הסופרת אן בידרמן והופקה על ידי John Wells Productions בשיתוף עם האחים וורנר. הסדרה שודרה במקור ב-NBC למשך עונה אחת מ-9 באפריל עד 21 במאי 2009, ולאחר מכן ב-TNT למשך ארבע עונות נוספות מ-2 במרץ 2010 ועד 17 באפריל 2013. במאי 2013, TNT הודיעה ש"סאות'לנד" בוטלה לאחר חמש עונות.
רקע

סאות'לנד לוקחת "מבט ישיר ואותנטי" על לוס אנג'לס ועל חייהם של קציני משטרת לוס אנג'לס. העונה הראשונה של התוכנית מתרכזת בחוויות ובאינטראקציות של שוטרי סיור ובלשים של המשטרה והיא יותר סדרת דרמה מאשר פרוצדורה משטרתית.
בין הדמויות הקצין הטירון בן שרמן (בן מקנזי) וקצין ההדרכה שלו, ג'ון קופר (מייקל קודליץ), שלא ידוע לרוב עמיתיו שהוא הומו; הבלשית לידיה אדמס (רג'ינה קינג), שחייבת לאזן בין עבודה לאחריות על אמה; הקצינה צ'יקי בראון (אריג'ה בריקיס), השואפת להיות האישה הראשונה בצוות ה-SWAT והבלש סמי בראיינט (שון האטסי), שחיי הבית שלו מפריעים לו בחיי העבודה.
לאחר העונה הראשונה שלה ב-NBC, הסדרה עברה ל-TNT. העונה השנייה שמה פחות דגש על הצוות ובמקום זאת התמקדה יותר בדמויות אדמס, שרמן, קופר ובראיינט ובבני הזוג שלהם.
שחקנים ודמויות > צוות ראשי

| שחקן/ית | דמות | דרגה | הערות |
| --- | --- | --- | --- |
| מייקל קודליץ | ג'ון קופר | שוטר III+1  (עונות 1-5)    | חטיבת הוליווד, מדריך של השוטר שרמן (עונות 1-3), שותף לשעבר של הסוכר טנג (עונה 4), מדריך של השוטרת סטיל (עונה 5). קצין ראש בכיר |
| בן מקנזי | בן שרמן | שוטר I  (עונות 1-3)  שוטר II  (עונות 4-5)  | חטיבת הוליווד, מתלמד לשעבר של השוטר קופר; מחלקה אלברדו, שותף של השוטרת בריאנט |
| רג'ינה קינג | לידיה אדמס | בלש II  (עונות 1-5) | בלשית במשרד המערבי |
| שון האטסי | סמי בריאנט | בלש I  (עונה 1)  בלש II  (עונות 2-3)  שוטר III  (עונות 4-5)  | בלש מדרום מזרח, שותף לשעבר של הבלש מורטה; משרד אלברדו, שותף של השוטר שרמן |
| סי. תומאס האוול | ביל "דואי" דודק | שוטר III  (עונות חוזרות 1-4, עונה הראשית 5)  | חטיבת הוליווד, שותף לשעבר של השוטר בראון |
| קווין אלחנדרו | נייט מורטה | בלש II  (עונות 1-3) | בלש מדרום מזרח, השותף לשעבר של הבלש בריאנט, נהרגו במתקפה של כנופיות בעונה 3. |
| מייקל מקגריידי | דניאל סל סלינגר | בלש III  (עונות 1-3) | בלש מדרום מזרח, מפקח |
| טום אוורט סקוט | ראסל קלארק | בלש II  (עונה 1, עונות חוזרות 2-3, 5)  | בלש משרד המערב, שותף לשעבר של הבלש אדמס |
| אריג'ה בריקיס | צ'יקי בראון | שוטר III  (עונות 1-3)  | חטיבת הוליווד, שותף לשעבר של השוטר דודק; מועבר למחלקה המטרו בעונה 4 |
שחקנים ודמויות > דמויות משנה

| שחקן/ית | דמות | דרגה | הערות |
| --- | --- | --- | --- |
| דניס קרוסבי | סוזן סלינגר | קפטן I (עונות 1-2) | אשתו של הבלש סלינגר |
| פטריק פישלר | קני "נו-גאן" | בלש I (עונות 1-2) | מחלקת כנופיות וסמים |
| לקס מדלין | אנדי וויליאמס | בלש I (עונות 1-2) | מחלקת כנופיות וסמים |
| ל. סקוט קלדוול | אניד אדמס | - (עונות 1-5) | אמא של הבלש אדמס |
| אמילי ברגל | טמי בריאנט | - (עונות 1-5) | אשתו לשעבר של הבלש בריאנט |
| יארה מרטינז | מרילה מורטה | - (עונות 1-3) | אשתו של הבלש מורטה |
| הדי בורס | לורי קופר | - (עונות 1-3, 5) | אשתו לשעבר של השוטר קופר |
| רוקסנה ברוסו | אלישיה פרננדז | בלש III (עונות 1-5) | בלשית משרד המערב, מפקח בלש אדמס |
| אמורי נולסקו | רנה קורדרו | בלש I (עונה 2) | בלש משרד המערב, שותף זמני של הבלש אדמס |
| לאז אלונזו | ג'יל פונטה | בלש II (עונות 2-3) | בלש כוח המשימה של כנופיות, עם הבלשים בריאנט & מורטה |
| מריו קורטז | שוטר מונוז | שוטר III (עונות 2-5) | מחלקה בתוך משרד המערב |
| ג'ני ג'גו | ג'וסי אוצ'ואה | בלש השני (עונה 3) | בלש משרד המערב, שותף לשעבר של הבלש אדמס |
| בוקים וודביין | קצין ג'ונס | שוטר III (עונות 3-4) | חטיבת אלברדו |
| ג'יימי מקשיין | טרי היל | סמל I (עונות 3-5) | חטיבת הוליווד, מפקח |
| ג'ק פורבס | דל קופר | - (עונות 3, 5) | אביו של השוטר קופר |
| לוסי לו | ג'סיקה טאנג | שוטר IIIS סמל I (עונה 4) | חטיבת הוליווד, שותפה לשעבר של השוטר קופר; חטיבת מערב לוס אנג'לס, מפקח בעונה 4 (חלק 10) |
| דוריאן מיסיק | רובין רובינסון | בלש I (עונות 4-5) | בלש משרדי, השותף האחרון של הבלש אדמס |
| לו דיאמונד פיליפס | דני פרגוסון | שוטר III (עונה 4) | חטיבת אלברדו |
| קארל למבלי | ג'ואל רוקר | קפטן I (עונה 4) | מפקד מחלקה אלברדו |
| צ'אד מייקל מארי | דייב מנדוזה | שוטר II (עונה 5) | חטיבת אלברדו |
| לסלי פרה | סמל ווטרס. | סמל I (עונה 5) | מפקח חטיבת אלברדו |
| דרק ריי | גארי סטיל | שוטר I (עונה 5) | חטיבת הוליווד. "הצוללת" של השוטר קופר |
| אנתוני רוביבר | האנק לוקרו | שוטר III (עונה 5) | חטיבת הוליווד, שותף של השוטר קופר; נהרג בשירות |
הפקה

הסדרה נוצרה על ידי התסריטאית זוכת פרס אמי אן בידרמן, שהחלה את קריירת הכתיבה שלה בטלוויזיה בעונה הראשונה של דרמת המשטרה "NYPD Blue". המפיקים הראשיים של הסדרה הם בידרמן, כריסטופר צ'ולאק וג'ון וולס. וולס וצ'ולאק, שניהם זוכי פרס אמי, עבדו בעבר יחד על הדרמה הרפואית שזכתה לשבחי הביקור" ER" ודרמת שירותי החירום "משמרת שלישית". חברי צוות רבים אחרים עבדו בעבר עם וולס וצ'ולאק כחלק מהסדרות הללו. בידרמן עזבה את תפקידה כמפיקה בפועל לאחר העונה השנייה אך המשיכה לכתוב לעונה השלישית של הסדרה.
קצינת המשטרה לשעבר אנג'לה אמאטו ולז שימשה כמפיקה וכותבת יועצת בעונה הראשונה; היא עבדה בעבר עבור "משמרת שלישית" כיועצת . די ג'ונסון שימשה גם כמפיקה וכותבת יועצת בעונה הראשונה; היא עבדה בעבר עם וולס וצ'ולאק על "ER". צוות הכותבים עטור פרס אמי מיטשל בורגס ורובין גרין נשכרו כיועצים בכירים וכותבים לעונות השנייה והשלישית; הם עבדו בעבר יחד כמפיקים בפועל ב"הסופרנוס". דיאנה סון שימשה כמפיקה וכותבת יועצת לעונה השנייה; היא עבדה בעבר על דרמת הפשע "חוק וסדר: כוונה פלילית".
דייוויד גרציאנו הפך למפיק שותף בעונה השנייה. אנדרו סטרן היה מפיק בשתי העונות הראשונות וקודם למפיק שותף בעונה השלישית; הוא עבד בעבר ב"משמרת שלישית" . ג'ונתן ליסקו נשכר כמפיק שותף לעונה השלישית; הוא עורך דין לשעבר ויצר את הדרמה של משטרת ניו אורלינס "K-Ville". ג'ייסון הורוויץ', היוצר של "Rubicon" של AMC, הצטרף לתוכנית כמפיק יועץ לעונה הרביעית.
המפיקים השתמשו בחברי כנופיה בפועל ובעבר כדי לשחק את התפקיד של חברי כנופיות בסאות'לנד.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 7 | 7 | 9 באפריל 2009 | 21 במאי 2009 |
|  | 2 | 6 | 6 | 2 במרץ 2010 | 6 באפריל 2010 |
|  | 3 | 10 | 10 | 4 בינואר 2011 | 8 במרץ 2011 |
|  | 4 | 10 | 10 | 17 בינואר 2012 | 20 במרץ 2012 |
|  | 5 | 10 | 10 | 13 בפברואר 2013 | 17 באפריל 2013 |
הערות שוליים

↑  Wyatt, Edward (9 באפריל 2009). "NBC's Latest Drama Has a (Temporary) Home". The New York Times. נבדק ב-8 במאי 2010. {{cite news}}:  (עזרה)
↑  Andreeva, Nellie (10 במאי 2013). "TNT's 'Southland' Cancelled After Five Seasons". Deadline. נבדק ב-6 ביוני 2013. {{cite web}}:  (עזרה)
↑  Sullivan, Brian Ford (1 באפריל 2009). "The Futon's First Look: "Southland" (NBC)". The Futon Critic. נבדק ב-24 בינואר 2010. {{cite web}}:  (עזרה)
↑  Sullivan, Brian Ford (6 באוגוסט 2009). "NBC at TCA: Leno, Silverman Draw Focus". The Futon Critic. נבדק ב-24 בינואר 2010. {{cite web}}:  (עזרה)
↑  Borzillo-Vrenna, Carrie; Masters, Megan (5 באוגוסט 2009). "NBC at TCA: Chuck Update, Southland Retools & More". E! Online. נבדק ב-31 במאי 2014. {{cite web}}:  (עזרה)
↑  Ausiello, Michael (8 בנובמבר 2012). "Exclusive: Southland Elevates C. Thomas Howell to Series Regular in Season 5". TVLine. נבדק ב-20 באפריל 2013. {{cite web}}:  (עזרה)
↑  "'Southland' brings gritty realism to TV viewers". Los Angeles Times. 4 במרץ 2012. נבדק ב-31 במאי 2014. {{cite web}}:  (עזרה)
יסמין לוקץ'

| --- | --- |

 לידה:  5 במאי 1972 (בת 52) 
 ידועה בשל:  השתתפות בכרישים
 מקצוע:  אשת עסקים
 
יסמין לוקץ' היא אשת עסקים, כלכלנית, עורכת דין משקיעת הון סיכון ויזמת חברתית ישראלית. משנת 2018 חברה בצוות המשקיעים בתוכנית "הכרישים" של קשת 12 וגיל הפקות.
לוקץ' ייסדה את "ICON" לשילוב חברות הזנק ישראליות בעמק הסיליקון. על תפקידה נבחרה למקום 21 ברשימת 100 המשפיעים של מגזין "TheMarker". בנוסף הקימה את "Code for Israel" תנועת מתנדבים לפיתוח פתרונות טכנולוגיים לאתגרים חברתיים.
ביוגרפיה

לוקץ' נולדה ב-5 במאי 1972 וגדלה בתל אביב, בתם של ד"ר מרים אדלסון וד"ר אריאל אוקסהורן. למדה בגימנסיה העברית "הרצליה". בשירותה הצבאי שירתה כקצינת מבצעים בחיל האוויר בטייסת מסוקים ולאחר שהשתחררה עבדה בהפקת אירועים בנמל תל אביב. בשנת 1997 סיימה לוקץ' את לימודיה כבוגרת תואר ראשון במשפטים מאוניברסיטת תל אביב, ובשנת 1998 סיימה את לימודה בחשבונאות וכלכלה גם כן מאוניברסיטת תל אביב. לאחר מכן התמחתה במשרד עו"ד כהן-להט-דורון ועבדה ב"ארנסט אנד יאנג" בישראל.
בשנת 2006סיימה את לימודי התואר השני במנהל עסקים מאוניברסיטת סטנפורד בסן פרנסיסקו, בסיום התואר נשארה להתגורר בעמק הסיליקון בארצות הברית, שם החלה להשתלב בעולם העסקים
בעולם העסקים

ב-2007 החלה לוקץ' לפעול כיועצת ליו"ר והמייסד שלדון אלדסון (אביה החורג) בתאגיד העסקי לאס וגאס סאנדס (אנ'),שמחזיק בבתי מלון ובתי קזינו בלאס וגאס, באי מקאו שבסין ובסינגפור. כמו כן המשיכה עם השנים לתפקד כבכירה בקבוצה. באותה תקופה מונתה מטעמו לשמש גם כנציגה עסקית מטעמו בעיתון "ישראל היום" בתחומי תקציב, מכירות ואסטרטגיה. בשנת 2010 ייסדה את חברת "Evoz" ושימשה כסמנכ"לית תפעול ראשית בחברה, אשר יצרה מכשיר המאפשר להורים לעקוב אחר מצב התינוק על ידי האזנה לפעילותו, תוך שליחת התראות למכשיר הסלולרי שלהם.
בשנת 2014 יסדה את "ICON" ארגון ללא מטרות רווח שפועל לרתום את כוחה של הקהילה בעמק הסיליקון כדי לעזור לחברות הזנק ישראליות להשתלב בשוק האמריקאי. הארגון מפגיש בין מנכ"לים ויזמים ישראלים עם בכירים בעמק הסיליקון ובתעשיית ההון סיכון האמריקאית. סטארטאפים רבים שעברו את התכנית "101SV" של ICON נמכרו במאות מיליוני דולרים והפכו מובילים בתחומם. בשנת 2021 הקימה את Code for Israel. תנועת מתנדבים, המורכבת מנשות ואנשי תוכנה, מוצר, הייטקיסטים ויזמים, שתורמים מזמנם ומהמומחיות שלהם לפיתוח פתרונות טכנולוגיים לאתגרים החברתיים בתחומי חינוך, בריאות וסביבה.
לוקץ' רשמה שורה של השקעות מוצלחות בחברות ישראליות-אמריקאיות, ובהן Salt Security, Redkix, TripAction ו-Loop Commerce, Tipalti.
בשנת 2017 נבחרה למקום 21 ברשימת 100 המשפיעים של מגזין "TheMarker".
בשנת 2020 נבחרה בידי "ידיעות אמריקה" לאחת מעשרת הישראלים המשפיעים ביותר בארצות הברית.
בעולם העסקים > בטלוויזיה

בשנת 2018 לוהקה לעונה השנייה של תוכנית "הכרישים" המשודרת בערוץ "קשת 12" ומפגישה בין יזמים המחפשים משקיעים לאנשי עסקים. בעונה השלישית של התוכנית, החלה לוקץ' לשמש כחברה קבועה בפאנל 'הכרישים'. והוסיפה לכהן בפאנל הקבוע גם בעונה הרביעית, החמישית והשישית.
ב-2023 השתתפה בעונה השנייה של תוכנית "רוקדים עם כוכבים" המשודרת בקשת והייתה למודחת השישית.
חיים אישיים

כביתה של מרים אדלסון, לוקץ' היא בתו החורגת של איל ההון שלדון אדלסון.
ליסמין ולאורן לוקץ', אמן וצלם אומנותי, ארבעה ילדים. בשנת 2022 חזרה להתגורר בישראל בעקבות בתה הגדולה שהתגייסה כחיילת בודדה, לאחר כשני עשורים בארצות הברית.
בתה, שירה לוקץ', השתתפה בתוכנית המציאות הישראלית פקין אקספרס, שם צוותה עם מאור יוסף. השניים לא הכירו לפני התוכנית, העפילו לגמר וסיימו במקום השני.
הערות שוליים

1 2 3  ענת ביין-לובוביץ', ‏יסמין לוקץ', אורן דוברונסקי ואלדד תמיר הצטרפו אל "הכרישים", באתר גלובס, 23 בדצמבר 2018
1 2  adi oz, יסמין לוקאץ' מ"הכרישים" מגלה מה הדבר שהיא עושה שמשגע את הסובבים אותה, באתר יסמין לוקץ' מ"הכרישים" מגלה מה היא עושה שמשגע את הסובבים אותה | מגזין את, ‏2022-06-20
↑  דסק קשת 12, ‏תתכוננו להתמכר: שיר יום ההולדת של יסמין לוקץ', באתר ‏מאקו‏, 12 במאי 2022
↑  רעות דניאל, ראיון שבוע הנערה הישראלית 2021, באתר עמותת "שוות", שבוע הנערה הישראלית 2021, ‏13 בדצמבר 2021
1 2 3  אפרת נומברג יונגר, ‏מי יירש את האימפריה של אדלסון? ומה יקרה עם ישראל היום?, באתר ‏מאקו‏, 12 בינואר 2021
↑  כוכבת "הכרישים" חושפת פריט אישי מהתיכון: "כליל השלמות", באתר אייס, 15 בנובמבר 2022
↑  ראיון לשוות לכבוד שבוע הנערה הישראלי
1 2 3 4 5   אליחי וידל, קצינת המבצעים שתסלול לכם את הדרך לעמק הסיליקון, באתר TheMarker‏, 8 בספטמבר 2017
1 2 3  Yasmin Lukatz, Miriam Adelson's Daughter And Net Worth - 5 Fast Facts, politicalgaze.com (באנגלית)
↑  רעות עוזיאל, ‏היזמית יסמין לוקץ': "בגיל 20 רוצה ריגוש ובגיל 40 אתה רוצה השפעה", באתר ‏מאקו‏, 6 בנובמבר 2022
↑  רועי גולדנברג, ‏בייבי-מוניטור, גרסת האפליקציה, באתר גלובס, 13 ביולי 2011
↑  About | Code for Israel Site, Code for Israel
↑  Yossi Maaravi on LinkedIn: גאה ונרגש לשתף שיסמין לוקץ' הצטרפה לסגל תכנית המצטיינים של בי"ס אדלסון… | 33 comments, באתר www.linkedin.com (באנגלית)
↑   אליחי וידל, ראשי תעשיית ההיי-טק כבשו את צמרת רשימת 100 המשפיעים, באתר TheMarker‏, 7 בספטמבר 2017
↑  הישראלים המשפיעים באמריקה, באתר ynet, 17 בספטמבר 2020
↑  בפייסבוק של הכרישים, ינואר 2020
1 2  פאולה וליאון, ‏"18 השנים באמריקה הרגישו כמו טיול ארוך, ישראל זה תמיד הבית", באתר ‏מאקו‏, 5 באפריל 2022
↑  דסק קשת 12, ‏"מגיעים אנשים עם רעיונות גדולים, כמו הרצל שחזה את המדינה", באתר ‏מאקו‏, 12 בספטמבר 2024
↑  פרסום ראשון: הצעד המפתיע של הכרישה יסמין לוקץ' | TMI, באתר https://tmi.maariv.co.il
↑  ענת ביין-לובוביץ', ‏יסמין לוקץ', אורן דוברונסקי ואלדד תמיר מצטרפים לתוכנית "הכרישים", באתר גלובס, 23 בדצמבר 2018
עיטור קרל מרקס

| --- | --- |
 
 פרטים
 מדינה:  גרמניה המזרחית גרמניה המזרחית
 סוג:  עיטור אזרחי
 המעניק:  מועצת המדינה של גרמניה המזרחית
 סטטוס:  עיטור היסטורי
 נוסד:  5 במאי 1953
 בוטל/פורק:  1989
 הענקות
 סה"כ הוענקו:  כ-2000
 
עיטור קרל מרקס (גרמנית: Karl-Marx-Orden) היה העיטור הגבוה ביותר ברפובליקה הדמוקרטית הגרמנית. העיטור נוסד ב-5 במאי 1953 ביום הולדתו ה-135 של קרל מרקס. העיטור הוענק על ידי מועצת המדינה של גרמניה המזרחית על הישגים יוצאי דופן במדע, תרבות, כלכלה וקידום תנועת הפועלים הגרמנית. מקבל העיטור היה זכאי גם לקבלת פרס בסך 20 אלף מארק מזרח גרמנים.
החל משנת 1978 העיטור הוענק גם לכל מקבלי תואר גיבור גרמניה המזרחית. בכל תקופת קיומה של גרמניה המזרחית הוענקו כ-2000 עיטורי קרל מרקס. העיטורים הוענקו לא רק לאנשים, אלא גם לארגונים, מפעילים, מסודות חינוך, עיתונים ואף יחידות צבאיות. בין מקבלי העיטור היו גם אזרחים זרים, בעיקר מהגוש המזרחי. העיטור בוטל לאחר נפילת חומת ברלין.
עיצוב

העיטור יוצר מזהב. העיטור בנוי בחלקו הקדמי בצורת כוכב בצבע אדום עם עגול מוזהב באמצע. בתוך העיגול נמצא דיוקנו של קרל מרקס. חלק האחורי של העיטור הינו עיגול זהב הבנוי מצורות בדמוי עלי עץ עלון. העיטור עונד על סרט בצבע אדום.
בול דואר מזרח גרמני המתעד את ולטר אולבריכט מעניק את עיטור קרל מרקס לקוסמונאוט גרמן טיטוב
תחיית הלשון העברית

תחיית הלשון העברית היא תהליך שהתחולל באירופה ובארץ ישראל בסוף המאה התשע עשרה ובתחילת המאה העשרים, ובמהלכו הפכה השפה העברית מלשון כתובה וליטורגית, המשמשת בעיקר לצרכים דתיים או ספרותיים, ללשון מדוברת, רב-מערכתית ולאומית. תהליך זה לא היה תהליך לשוני גרידא, אלא הוא השתבץ במערכת רחבה של תהליכים שחלו בעם ישראל באותה תקופה, ובעיקר במהפכה הציונית ובהתפתחות היישוב העברי החדש בארץ ישראל. תהליכים אלה הביאו, בסופו של דבר, להקמת מדינת ישראל כמדינה לאומית עברית.
השם "תחייה" אינו שם מדויק לתהליך זה, משום שלפי רוב ההגדרות העברית לא הייתה לשון מתה לפני התהליך; נעשה בה שימוש נרחב וניכרו בה תהליכים של התפתחות והשתנות גם לפני תחילת התהליך. עם זאת, התהליך הוא יחיד במינו. הבלשנות המודרנית אינה מכירה מקרה נוסף שבו לשון שכלל לא הייתה מדוברת כשפת אם הפכה ללשון לאומית המשמשת באופן רב-מערכתי, וכל זאת בתוך פרק זמן של כמה עשרות שנים בלבד (מוכרים כמה תהליכים שבהם לשון שהייתה מדוברת בפי מיעוט הפכה ללשון כללית).
התהליך הביא גם לשינויים לשוניים בשפה. אף שבתודעתם של מחוללי התהליך הם רק המשיכו את השימוש בשפה "מהמקום שבו נפסקה חיותה", הרי לאמיתו של דבר הם יצרו מצב לשוני חדש, שמאפייניו שאובים גם מן השפה העברית על כל תקופותיה וגם מן השפות האירופיות שעל רקען התחולל התהליך, למשל היידיש (במידה מסוימת גם מן הארמית התלמודית, הערבית ושפות נוספות). הלשון החדשה שנוצרה היא העברית הישראלית בת-זמננו.
מאות מילים חודשו באותה תקופה, בעיקר על ידי חיים נחמן ביאליק, בהן: תגובה, מטוס וצרצר, ועל ידי אליעזר בן-יהודה, בהן: אקדח, חשמל, תשבץ, גלידה ועוד.